Mantcoc (Coronavirus Covid-19)

thumb

 Manawan/Wemotaci/Opitciwan 
 Kekwan tca ni nehe 
Nahwe akosiwin ka icinikatek coronavirus de 2019 matci kaie Covid-19 (e akiracamonaniwok ata itemikan coronavirus disease 2019) ekota we otciparik ka icinikatek SARS-CoV22, micta oke aniskehitotaniwon matci  awik e aierimotc e peciwamakaniwitc matci kaie e takinikatek kekocic e ki takinak ka ki makonikotc akosiwiniw minawatc e mi takinak otactimikw.

 Tan e itamitcitaniwok 
Nehi kirowe ka itamitcitaniwok, awik ka kisisowapinetc, e octotak kirika ka mitawitamotc matci nac kekat ka wi kipotamparitc, arimikew tca e reretc, ekota matci wetci nipahikotc awik. 

 Ke ki totcikatek 
Picicikw arimatc kitci kasisitcaniwok, aka kitci peciwamitonaniwokw, kirowe neki ka oke akositcik, kirika matci kitci piskatek niketohinehon erowek nama orina kata aniskehitisonanion. 

 Taci ka ki ici kitciparik 
Nete  akamikitcikamik ki otciparin ni apitc Atikamekw pisimw 2019 Wuhan,  Nipicke askik itekera.  OMS, organisation mondiale de la santé  enko ka mitatc ntokohiewinik  itekera ki witam kaskina awik kitci makonikotc nihe akosiwin ni apitc 30 kenositc pisimw 2020 nac e irikikaskomikak ota askik ni apitc 11 nikikw pisimw 2020.

 Ka mi sikiskipihiwaniwokw 
Ka ki tca mi totcikatek, ki sikiskipihakaniwokw kaskina awik nete nipicke askik ni apitc kenositc pisimw 2020 nac nete kotakik pakwe emitikociwi aski, tariaw askik, nac ote kanata askik. Tekci ki nokiparin metowewinik, tohewinik kirika, kirika nipra ki raciparin coriak itekera. 

 Pitc ka pitikeparitc mantcoc Atikamekw otenak
Nictam Wemotacik ki makoniko peikw iskwew ni apitc kakone pisimw ka 2020 piponikak. Mia kotc nete pa tacikekopon ka ici metowaniwok Mani utenam ka witamowakaniwitc e ki makonikotc mantcoca. Tecikotc ki witam e aiekowaminiwetc e ki pa witcitacikematc ka nta aiamihaniwok ka kiceatisiritci. Erowek ki iti kikew. Minawatc kotak ki mi taw, kiskinohamatawkamikok ka otamirotc, ki kipahikatew pemacic. Otakocik ki witamokw kiapatc e ki pe nicopariritci e ki makonikotcik masinahikekomikok. 
Manawanik, ni apitc 8 atikamekw pisimw ka 2020 piponikak, witamokw e ki pe nicoparitcik ka ki makonikotcik anihi mantcoca. Kecepwacik ki mitcetiwok e nta kiskerimitisotcik mackikirinikwecik. Ki kipahikatew kiskinohamatowikamikwa kirika ka ici otamironaniwok. Kitci ki kisisipatakaniwoki. Ka sosep kicikak tca, 11 atikamekw pisimw ka  2020 piponikak aci minawatc witamokw e taciritci, aci tca 8 itewok, aric mictahi nanakatcihakaniwok, tekci aka kitci orowitcik kirika pekonok kitci taciketcik omikiwamiwok. Erowek nama moci Opitciwan tawok ka ki makonikotcik. 
Anotc ka wasikototc pisimw 2022 ka tato piponikak aci wacamec 4 tacitikenak ka ki nipahikotcik anihi akikwa, esko peikopiponikak, Manawan tepirak ko otcitcik.

 Kice okimaw Kepek orocowewin 
Ka tcipaiatiko kicikak 13 ka tatokonakisitc nikikw pisimw 2020 nictam ka witcikatek kaskina kiskinohamatawkoma kitci kipahikateki ota kepek askik. Nehirowisi otenowa kewirawaw ki nosinetawokw niheriw irakonikewiniw kepek kice okimaw François Legault. Mackikiriniw Horacio Arruda icinikaso ka mitatc ntokohiewinik kirika ka mitatc kicerinikiwama Marguerite Blais okima arotakaniskwew, kirika Danielle McCan, kice okimawinak itekera. Enko niki ka arimowetcik tato kicko e witamaketcik ke iti icinakonik, kaskina aci kekat nikahikatew otamirowina e kipitinakaniwitcik ka otamirotcik aka orina kitci micta aniskehitonaniwok. 

 Atikamekw orocowewin 
Manawanik, Wemotacik kirika Opitciwanik tekici kipaskohamok otenamiwow aka sa e mireritakik kitci pitikeparinik niheriw akosiwiniw. Kaie nosinetawokw tan e ici orakonikeritci kepek kice okimawa, aniheriw tca ka ntowertakok kitci ititoskaniwok; 
 Kitci kasitcitcaniwok picicikw kirike 8 irikik nac 10 tatokicko kisipekahikan kitci apitcihakaniwitc
 Kitci octotcikatek matci kaie kitci airimonaniwok ospitonik
 Aka awik kitci takinak ockicikw, okot kirika oton
 Tecikotc kitci wepinakaniwitc mocowecic
 Kitci kisisapatakaniwok taci mocak awik ka tacikak kekwariw
 Aka ceckowat kitci icaniwok mamik
 Kitci oractakaniwok wewerta kecpin awik e nta nikickowatc mackikiriniwa
 Aka kitci mawotcihitonaniwok awacamec 250 kitci tacinaniwok. 
Mekwata aci otcihiewok aka rotc kitci kiotamitonaniwok mikiwamiskak kirika aka kitci mawotcihitonaniokw, arimatc tca ki kipahikatew ickotewapo ka ici atowaniwokw kitci ki minoparik nihe ka totcikatek.
27 nikikw pisimw 2020, ntowatc cenikatew kitci atowaniwok ickotewapo tepirak tca pekatc kitci aitotcikatek aka kitci mawotcihitonaniokw.
4 nac asko 21 otehimin pisimw 2020, aci kipitinawanion kitci ki orowiparinaniok, mamik ka wi icatcik aric ma kitci nosinetakaniokw kiapatc ka ki ici orocowaniokw, kitci kasitcitcaniokw kirika aka kitci peciwamitonaniokw. Kotcitawok ke mi isparinik niheriw otci, kepitc ma kitci miro nosinehikatek.

 Kice okimaw kanata askik 
Kice okimaw Kanata Justin Trudeau mictahi actaw coriariw kitci witcihatc iriniwa ka kipitinakaniwiritci e otamiroritci kirika kipitanam mackikiriw otci kitci miskaterik.  
 E ici arimomakaniwitcik nehirowisiwokw 

 Kecpin wi nta kinowapitamekwe ka ici arimotcikatek ekota ota icakw: wemotaci-opitciwan-manawan
 Tatikenak ka emitikocimocterik kirowe ka miroparitotcik e tapwatciketcik ekota ota ica: Coronavirus Covid-19 Wikipedia
 Masinahikan Le Devoir Kipaskohewokw nehirowisiwok Coronavirus 
 Manawan arimotam Espaces autochtones ni apitc 28 ka takokanikisitc nikikw pisimw 2020
 Tipatcimowin Radio-Canada ni apitc ka 12 tatokanikisitc atikamekw pisimw 2020 ka tato piponikak

 Kepek otipatcimowin 
 Aka arotc ki tci ici tapwetamekw, ekoci tapwatamokw ohwe 
 Kotak tipatcimowin 
 Tipatcimo masinahikan Ici Radio-Canada wi nta kiskeritamone ota ici makona. 
 Matawak (St-Michel des Saints) ka arimotcikatek tan e totak ka nikanipitc e wawitcihietc kewir. Ota makona   
 Ekote nete Lac taureau Matawak itekera e taci kinoweritakositcik ka wi nta kiskerimitisotcik Protéger la santé plus à risque des Atikamekws

Tipanictawin:E matcectakaniwok‎